stanford-oval/wikipedia huggingface dataset:
Päihdesairaala

Päihdesairaala (ent. Järvenpään sosiaalisairaala) on Suomen ainoa riippuvuusongelmien hoitoon erikoistunut sairaala. Sairaala sijaitsee Järvenpään Haarajoella. Se on A-klinikka Oy:n palvelu.
Päihdesairaalaan voivat hakeutua hoitoon erilaisista riippuvuuksista kärsivät henkilöt ja heidän läheisensä kaikkialta Suomesta. Palveluihin sisältyvät katkaisu- ja vieroitushoito, päihdekuntoutus, perhekuntoutus, lääkkeetön yhteisöhoito sekä työ- ja toimintakyvyn arviointi. Asiakaspaikkoja on 70.
Sairaala on toiminut vuodesta 1951 lähtien, ensin valtion laitoksena ja vuosina 1994–2017 osana A-klinikkasäätiön palvelukokonaisuutta.
Presidio Modelo

Presidio Modelo joulukuussa 2005
Presidio Modelo joulukuussa 2005
Presidio Modelo ("Mallivankila") on Kuubassa sijaitseva Panoptikon-tyyppinen käytöstä poistettu vankila. Vankila rakennettiin vuosina 1926–1931 diktaattori Gerardo Machadon aikana. Siinä oli 6 000 vankipaikkaa. Nykyään vankila toimii museona.
Psykoaktiivinen aine

Suklaan sisältämä teobromiini on psykoaktiivinen yhdiste. Suklaa sisältää myös fenyylietyyliamiinia, joka on psykoaktiivinen yhdiste.
Psykoaktiivinen aine tai psykotrooppinen aine tarkoittaa sellaista kemiallista yhdistettä, joka ylittää veri-aivoesteen ja vaikuttaa ihmisen keskushermostoon muuttaen aivotoimintaa ja tajunnantilaa tavanomaisesta. Psykoaktiivisia yhdisteitä sisältävät muiden muassa kahvi (kofeiini), suklaa (teobromiini), tupakka (nikotiini), alkoholi (etanoli) ja huumeet sekä monet lääkkeet. Psykoaktiivinen ei kuitenkaan tarkoita päihdyttävää, kuten monesti väärinymmärretään.
Joitain psykoaktiivisia aineita käytetään myös päihtymistarkoituksessa, jolloin kyseisiä psykoaktiivisia aineita nimitetään päihteiksi. Laissa kiellettyjä päihteitä kutsutaan huumausaineiksi. Huume on päihteen alakäsite, eli huumeet kuuluvat päihteisiin, jotka ovat huumausaineita tai niihin rinnastettavissa olevia aineita. Huumeen käsite sisältää sellaiset päihteet, jotka muistuttavat huumausaineita mutta joita ei ole vielä ehditty tehdä laittomiksi (tavallisesti muuntohuumeita). Edellä kuvattu jaottelu perustuu suomalaiseen kulttuuriin, eikä aineiden ominaisuuksiin. Esimerkiksi englannin kielessä kaikista näistä voidaan käyttää sanaa drug.
Kaavio psykoaktiivisista aineista

| Kaavio | Selitteet |
| --- | --- |
    STIMULANTIT Sympatomimeettiset amiinit Psykomotoriset stimulantit Amfetamiinit Katinoni (Khat) Metyylifenidaatti Kokaiini Aminoketonit Bupropioni Dietyylipropioni SSRI:t Fluoksetiini Fluvoksamiini Paroksetiini Sertraliini MAOI:t TCA:t TeCA:t Maprotiliini Mirtatsapiini Tratsodoni Efedriini Pseudoefedriini Metyyliksantiinit Kofeiini Teofylliini Teobromiini ANTIPSYKOOTIT Epätyypilliset antipsykootit Klotsapiini Risperidoni Olantsapiini Ketiapiini Sulpiridi Tsiprasidoni Tyypilliset antipsykootit Haloperidoli Flupentiksoli Tioridatsiini Klooripromatsiini Pimotsidi Perfenatsiini CBD Kolinergit Nikotiini Betelpähkinä Muskariini Atomoksetiini DEPRESSANTIT Sedatiivit Hypnootit Etanoli Eetteri Barbituraatit Kloroformi Kloraalihydraatti Metakvaloni GHB Bentsodiatsepiinit Alpratsolaami Diatsepaami Flunitratsepaami Tematsepaami Loratsepaami Narkoottiset analgeetit Oopiumi Kodeiini Morfiini Heroiini Oksikodoni Hydrokodoni Metadoni Fentanyyli Psykedeelit Kannabis THC MDMA MDA MDEA Meskaliini DOM LSD Psilosybiini AMT DMT Ibogaiini Dissosiatiivit Typpioksiduuli Ketamiini DXM Tiletamiini PCP Salvinoriini A Iboteenihappo Muskimoli Deliriantit Dimenhydrinaatti Difenhydramiini Skopolamiini Atropiini HALLUSINOGEENIT :  Primääriset ryhmät   Stimulanttivaikutus korostuu vasempaan yläkulmaan päin mentäessä.    Depressanttivaikutus korostuu oikeaan alakulmaan päin mentäessä.    Hallusinogeenit ovat psykedeelisiä vasemmalla, dissosiatiivisia oikealla, huonommin vaikutuksiltaan ennakoitavissa alhaalla ja oikealla, ja voimakkaampia vaikutuksiltaan alhaalla.    Antipsykoottiset ovat rauhoittavampia ja väsyttävämpiä oikealla. Sekundaariset ryhmät   Stimulanttien ja psykedeelisten hallusinogeenien limittyminen – Primäärisillä psykedeeleillä on stimuloiva vaikutus.    Depressanttien ja dissosiatiivisten hallusinogeenien limittyminen – Primäärisillä dissosiatiiveillä on depressoiva vaikutus.    Stimulanttien ja antipsykoottien limittyminen – Modernit ei-väsyttävät masennuslääkkeet.    Depressanttien ja antipsykoottien limittyminen – Vanhemmat väsyttävät masennuslääkkeet ja anksiolyytit. Tertiääriset ryhmät   Stimulanttien, antipsykoottien ja depressanttien limittyminen – Esimerkki: nikotiinilla on molempien vaikutuksia.    Stimulanttien, depressanttien ja hallusinogeenien limittyminen – Esimerkki: THC:llä on kaikkien kolmen ryhmän vaikutuksia.    Stimulanttien, antipsykoottien ja hallusinogeenien limittyminen – empatogeenit eli entaktogeenit.    Depressanttien, dissosiatiivisten hallusinogeenien ja antipsykoottien limittyminen. Kvartääriryhmä   Kaikkien neljän luokan limittyminen (stimulantit, depressantit, hallusinogeenit ja antipsykootit) – Kannabis sisältää sekä THC:tä että CBD:tä ja sillä on kaikkien luokkien vaikutuksia. Luokitus kallistuu hallusinogeeneihin, koska THC on kannabiksen tärkein vaikuttava aine.
Pyynti-takaisinpyyntimenetelmä

Pyynti-takaisinpyyntimenetelmä on menetelmä, jolla voidaan arvioida eläinlajin populaation kokoa. Ensin pyydystetään jonkin verran eläimiä ja merkitään ne. Tämän jälkeen eläimet vapautetaan ja odotetaan jonkin verran aikaa, jotta ne ehtivät sekoittua muuhun populaatioon. Sitten suoritetaan uusi pyydystys ja lasketaan, kuinka monta merkittyä yksilöä saatiin kiinni. Tämän tiedon avulla lasketaan ennuste populaation koolle.
Poika ja pilves

| Poika ja pilves Tukkanuotta |
| --- | --- | --- |

EP-levyn tiedot
 Äänitetty : lokakuu 2013
 Studio : Redfive Studio
 Julkaistu: 31. tammikuuta 2014
 Formaatti: MCD
 Tyylilaji: death metal
 Kesto: 16.44
 Levy-yhtiö: Stay Heavy
Tukkanuotan muut julkaisut
| Subukokous 2012 | Poika ja pilves 2014 | Viimeiset Viivat – Kokaelma 2024 |
Poika ja pilves on suomalaisen death metal -yhtye Tukkanuotan neljäs EP-levy. Se julkaistiin 31. tammikuuta 2014 levymerkillä Stay Heavy Records.
Kappaleet

Bodomlärvi – 3.27
Trippijuhlat – 4.04
Isältä ojalle – 2.31
Hihatalkoot (Hihatonttu) – 3.33
Nokkabilly blues – 3.10
Kokoonpano

Ulti-Make – laulu
Goreppo – kitara
Mike-Hell – kitara
Fla-Fla-Mone – rummut
Pertti-69
Arvostelut

Imperiumi.net:
Inferno:
Kaaoszine:
Miasma:
Aiheesta muualla

Poika ja pilves Discogsissa. (englanniksi)
Albumi Poika ja pilves Encyclopaedia Metallum -sivustolla (englanniksi)
Portugalin parlamenttivaalit 2022

Portugalin vuoden 2022 ennenaikaiset parlamenttivaalit järjestettiin 30. tammikuuta 2022. Niissä valittiin maan kansalliskokouksen 230 edustajaa nelivuotiskaudeksi. Vaalit olisi normaalisti järjestetty vuonna 2023.
Taustat ja vaalijärjestelmä

Lokakuun 2021 lopulla pääministeri António Costan vähemmistöhallitus jätti budjettiehdotuksensa, joka ei saanut parlamentin enemmistön tukea, kun hallituksen tukipuolueet BE ja PCP äänestivät opposition mukana budjettiehdotusta vastaan. Tämä oli ensimmäinen kerta kolmannen tasavallan aikana, kun parlamentti ei hyväksynyt hallituksen ehdottamaa budjettia. Presidentti Marcelo Rebelo de Sousa oli jo aiemmin antanut ymmärtää, että hän aikoo hajottaa parlamentin, mikäli budjetti kaatuisi.
Presidentti de Sousa hajotti parlamentin virallisesti 5. joulukuuta 2021 ja määräsi uudet vaalit pidettäväksi 30. tammikuuta 2022.
Ehdokkaaksi voivat asettua kaikki vähintään 18-vuotiaat Portugalin kansalaiset. Vaalilaki kuitenkin rajaa tuomarit, aktiivisessa palveluksessa olevat sotilaat ja diplomaatit ehdokkuuden ulkopuolelle.
Äänioikeutettuja ovat kaikki vähintään 18-vuotiaat kansalaiset. Äänioikeutettujen ei tarvitse rekisteröityä äänestäjiksi. Ennakkoäänestys on hakemuksella mahdollista vain niille, jotka eivät voi äänestää äänestyspäivänä. Tällaisia henkilöitä ovat mm. ulkomailla oleskelevat kansalaiset ja sairaalahoitoa saavat.
Tulokset

| Puolue | Äänet | Osuus äänistä (%) | Paikat |
| --- | --- | --- | --- |
| Sosialistit | 2 246 637 | 41,68 | 117 |
| Sosiaalidemokraatit | 1 498 605 | 27,80 | 71 |
| BE | 240 265 | 4,46 | 5 |
| PCP | 236 635 | 4,39 | 6 |
| CDS-PP | 86 578 | 1,61 | 0 |
| PAN | 82 250 | 1,53 | 1 |
| Chega | 385 559 | 7,15 | 12 |
| IL | 268 414 | 4,98 | 8 |
| Livre | 68 975 | 1,28 | 1 |
Hylättyjä: 61 762
Tyhjiä: 49 537
Annettuja ääniä: 5 389 705
Äänioikeutettuja: 9 298 390
Lähteet:
Sosialistit voitti yllättäen absoluuttisen enemmistön, minkä johdosta António Costa tulee todennäköisesti jatkamaan pääministerinä.
CDS-PP-puolueelle vaalitulos oli sen historian huonoin ja se menetti kaikki paikkansa. Puolueen entinen kansanedustaja Diogo Feio sanoi, että puolueen koko olemassaolo on nyt asetettu tarkastelun kohteeksi.
LIVRE onnistui saamaan vaaleissa yhden paikan, mikä oli siinä mielessä voitto puolueelle, koska viime vaaleissa puolueen ainoaksi edustajaksi noussut Joacine Katar Moreira erotettiin puolueesta tammikuussa 2020.
Sosialistit muodostivat Costan johdolla hallituksen yksin. Pääministerin lisäksi ministereitä hallituksessa on 17. Alivaltiosihteerien määrää vähennettiin viidenneksellä edelliseen hallitukseen verrattuna. Nykyisessä hallituksessa niitä on 38. Presidentti Marcelo Rebelo de Sousa ilmoitti nimittävänsä uuden hallituksen virkaan 23. helmikuuta.
Galleria

Vaaleissa käytetty äänestyslipuke
Vasemmistoblokin vaalitilaisuus
Sosialistipuolueen vaalitilaisuus yhdessä espanjalaisen sisarpuolueensa, PSOE:n, kanssa.
Pohjois-Karjalan ammattiopisto Kitee

Pohjois-Karjalan ammattiopisto Kitee tarjosi ammatillista koulutusta Kiteellä Pohjois-Karjalan maakunnassa.
Oppilaitos toimi Kiteen keskustan tuntumassa Savikontiellä. Oppilaitos oli osa Pohjois-Karjalan koulutuskuntayhtymää.
1.1.2018 lähtien Pohjois-Karjalan ammattiopisto Kitee on yksi Riverian koulutusyksiköistä.
Koulutustarjonta

Automaatioasentaja, sähköasentaja
Eläintenhoitaja
Kokki
Levyseppähitsaaja
Lähihoitaja
Maaseutuyrittäjä, maatilataloudenkoulutusohjelma
Merkonomi
Talonrakentaja
Asuntola

Asuminen oppilaitoksen asuntolassa on ilmaista perustutkinto-opiskelijoille. Asuntolapaikkoja on tarjolla rajoitetusti. Etusijalla ovat pitkämatkalaiset ja alle 18-vuotiaat opiskelijat. Asuntolat sijaitsevat Kiteen keskustassa.
Espanjan Grand Prix 2021

|  Espanjan Grand Prix 2021  |
| --- | --- |
 4. osakilpailu 22 osakilpailusta kaudella 2021. 

Päivämäärä:  9. toukokuuta 2021
Rata:  Circuit de Barcelona-Catalunya
Sijainti:  Barcelona, Espanja
Ratatyyppi:  Moottorirata
Radan pituus:  4,675 km
Kilpailun pituus:  66 kierrosta, 308,424 km
Sää:   Puolipilvinen
Paalupaikka
Kuljettaja:   Lewis Hamilton   (Mercedes)
Paaluaika:  1.16,741
Palkintokoroke
Voittaja:   Lewis Hamilton   (Mercedes)
Toinen:   Max Verstappen   (Red Bull Racing)
Kolmas:   Valtteri Bottas   (Mercedes)
Nopein kierros
Kuljettaja:   Max Verstappen   (Red Bull Racing)
Kierrosaika:  1.18,149 (kierroksella 62)
Espanjan Grand Prix 2021 (virallisesti Formula 1 Aramco Gran Premio de España 2021) oli Formula 1 -kauden 2021 neljäs osakilpailu, joka ajettiin 9. toukokuuta Circuit de Barcelona-Catalunyan moottoriradalla Barcelonassa Espanjassa.
Radan kymmenes mutka loivennettiin ennen osakilpailua kautta 2004 vastaavaksi, koska muutoksella pyrittiin lisäämään kuljettajien turvallisuutta sekä ulosajoalueelta paluuta. Kilpailu oli alun perin tarkoitus ajaa koronavirustilanteen vuoksi ilman yleisöä, mutta kilpailunjärjestäjät sallivat paikan päälle 1 000 katsojaa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 7. toukokuuta | 11:30–12:30 | 12:30–13:30 | 1. vapaat harjoitukset |  Puolipilvinen | 22 °C | 35–36 °C | 53–56 % |
| 7. toukokuuta | 15:00–16:00 | 16:00–17:00 | 2. vapaat harjoitukset |  Puolipilvinen | 20–21 °C | 41 °C | 61–62 % |
| 8. toukokuuta | 12:00–13:00 | 15:00–16:00 | 3. vapaat harjoitukset |  Aurinkoinen | 24–25 °C | 38–42 °C | 50–53 % |
| 8. toukokuuta | 15:00–16:00 | 16:00–17:00 | Aika-ajot |  Aurinkoinen | 25 °C | 35 °C | 48–50 % |
| 9. toukokuuta | 15:00–17:00 | 16:00–18:00 | Kilpailu |  Puolipilvinen | 21–24 °C | 31–36 °C | 55–58 % |
Lähteet:
Vapaat harjoitukset

Ensimmäisten vapaiden harjoitusten aikana Williams ja Alfa Romeo Racing ajattivat testikuljettajiaan Roy Nissanya ja Robert Kubicaa. Heistä Kubica aiheutti harjoitusten aikana punaiset liput radalle, kun hän ajoi mutkan pitkäksi ja hänen autonsa jäi jumiin soralle. Aston Martin asensi Portugalin osakilpailussa testaamansa päivitysosat Sebastian Vettelin autoon. Myös McLaren toi kilpailuviikonloppua varten uusia päivitysosia autoihinsa. Mercedeksen Valtteri Bottas ajoi nopeita aikakierroksiaan ja oli lähellä osua yhdellä niistä hitaasti edessä ajaneeseen Ferrarin Carlos Sainziin. Haasin Nikita Mazepin puolestaan lukitsi jarrunsa aikakierroksellaan ja ajoi soralle, mutta pystyi lopulta palaamaan radalle. Bottas oli ensimmäisten vapaiden nopein ennen Red Bullin Max Verstappenia ja tallikaveri Lewis Hamiltonia.
Toisissa vapaissa harjoituksissa Red Bullin Sergio Pérez testasi yksittäisiä nopeita aikakierroksia ja pitkiä kilpailukierroksia, mutta tallikaveri Verstappen puolestaan keskeytti ajamisen ajettuaan mutkan pitkäksi soralle ja auton saatua vaurioita etusiipeen. Alpinen vauhti oli harjoitusten aikana lupaavaa, kun neljänneksi ja viidenneksi ajaneet Esteban Ocon ja Fernando Alonso testasivat uusia aerodynamiikan osiaan autoissaan. Hamilton oli toisten vapaiden harjoitusten nopein ennen Bottasta ja Ferrarin Charles Leclerciä.
Kolmansissa vapaissa harjoituksissa McLarenin Lando Norris ajoi mutkan 10 pitkäksi ja pilasi renkaidensa pidon soralla ja hiekkapölyllä, mutta hän oli lopputuloksissa kuudes. Alfa Romeo Racingin Kimi Räikkönen sijoittui yhdeksänneksi, vaikka hänen oikea takarenkaansa hajosi ajettuaan romunpalasten päältä harjoitusten aikana. AlphaTaurin Yuki Tsunoda puolestaan kritisoi tallin myöhäisessä vaiheessa radiolla antamia ajo-ohjeita. Verstappen oli kolmansien vapaiden harjoitusten nopein ennen Hamiltonia ja Leclerciä.
Aika-ajot

Aika-ajojen ensimmäisen osion alku viivästyi kymmenellä minuutilla, koska suojavalli oli rikkoutunut aikaisemmin ajetussa rinnakkaissarjan osakilpailussa. Tsunoda ajoi mutkan 9 leveäksi ja hän karsiutui ensimmäisessä osiossa, mitä hän kritisoi voimakkaasti tallille väittäen hänen ajavan erilaisemmalla autolla kuin tallikaverinsa Pierre Gasly. Aika-ajojen jälkeen Tsunoda katui sanomisiaan ja pyysi anteeksi talliltaan. Williamsin Nicholas Latifin ajaminen hankaloitui, kun hän rikkoi autonsa peilin ajettuaan radan muhkuraiseen kohtaan mutkassa 9. Norrisin vaikeutena olivat ensimmäisessä osiossa radan ruuhkaisuus sekä Mazepinin aiheuttama estely, mistä Mazepin sai lähtöruuturangaistuksen kilpailuun.
Aika-ajojen toisessa osiossa Williamsin George Russellin mahdollisuudet parantaa aika-ajosuoritustaan viimeiseen osioon jäivät pieniksi, koska talli oli käyttänyt kaikki hänen pehmeän seoksen renkaansa jatkopaikkaa varten jo ensimmäisessä osiossa. Aston Martinin osalta autojen uudet päivitysosat eivät mahdollistaneet jatkoon pääsemistä, minkä seurauksena Vettel ja Lance Stroll karsiutuivat.
Aika-ajojen kolmannessa osiossa Hamilton ajoi nopeimman kierrosaikansa ensimmäisellä yrityksellään. Pérezin aikakierrosten ajaminen vaikeutui, koska hänellä oli kipuja olkapäässään ja hän pyörähti viimeisten yritystensä aikana jääden kahdeksanneksi. Aika-ajot olivat menestys Ferrarille, kun Leclerc oli neljäs ja Sainz kuudes. Ocon ajoi viidenneksi, mihin hän oli tyytyväinen havaittuaan tallin auton suorituskyvyn parantuneen myös aika-ajosuorituksia varten. Hamilton ajoi paalupaikalle ennen Verstappenia ja Bottasta. Verstappen oli suoritukseensa tyytyväinen, koska hänellä oli aika-ajojen aikana teknisiä vaikeuksia, mutta pystyi ajamaan läheisiä aikakierroksia Hamiltonin kanssa. Bottas puolestaan oli osittain pettynyt suoritukseensa, koska hän menetti kierroksellaan aikaa ajettuaan ratarajojen päältä mutkassa 10.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 44 |  Lewis Hamilton | Mercedes | 1:18.245 | 1:17.166 | 1:16.741 | 1 |
| 2 | 33 |  Max Verstappen | Red Bull-Honda | 1:18.090 | 1:16.922 | 1:16.777 | 2 |
| 3 | 77 |  Valtteri Bottas | Mercedes | 1:18.005 | 1:17.142 | 1:16.873 | 3 |
| 4 | 16 |  Charles Leclerc | Ferrari | 1:18.041 | 1:17.717 | 1:17.510 | 4 |
| 5 | 31 |  Esteban Ocon | Alpine-Renault | 1:18.281 | 1:17.743 | 1:17.580 | 5 |
| 6 | 55 |  Carlos Sainz | Ferrari | 1:18.205 | 1:17.656 | 1:17.620 | 6 |
| 7 | 3 |  Daniel Ricciardo | McLaren-Mercedes | 1:18.264 | 1:17.719 | 1:17.622 | 7 |
| 8 | 11 |  Sergio Pérez | Red Bull-Honda | 1:18.203 | 1:17.669 | 1:17.701 | 8 |
| 9 | 4 |  Lando Norris | McLaren-Mercedes | 1:17.821 | 1:17.696 | 1:18.010 | 9 |
| 10 | 14 |  Fernando Alonso | Alpine-Renault | 1:18.281 | 1:17.966 | 1:18.147 | 10 |
| 11 | 18 |  Lance Stroll | Aston Martin-Mercedes | 1:18.241 | 1:17.974 |  | 11 |
| 12 | 10 |  Pierre Gasly | AlphaTauri-Honda | 1:18.190 | 1:17.982 |  | 12 |
| 13 | 5 |  Sebastian Vettel | Aston Martin-Mercedes | 1:18.289 | 1:18.079 |  | 13 |
| 14 | 99 |  Antonio Giovinazzi | Alfa Romeo Racing-Ferrari | 1:18.549 | 1:18.356 |  | 14 |
| 15 | 63 |  George Russell | Williams-Mercedes | 1:18.445 | 1:19.154 |  | 15 |
| 16 | 22 |  Yuki Tsunoda | AlphaTauri-Honda | 1:18.556 |  |  | 16 |
| 17 | 7 |  Kimi Räikkönen | Alfa Romeo Racing-Ferrari | 1:18.917 |  |  | 17 |
| 18 | 47 |  Mick Schumacher | Haas-Ferrari | 1:19.117 |  |  | 18 |
| 19 | 6 |  Nicholas Latifi | Williams-Mercedes | 1:19.219 |  |  | 19 |
| 20 | 9 |  Nikita Mazepin | Haas-Ferrari | 1:19.807 |  |  | 20 |
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 66 | 1:33.07,680 | 1 | 25 |
| 2. | 33 |  Max Verstappen | Red Bull Racing-Honda | 66 | +15,841 | 2 | 18+1 |
| 3. | 77 |  Valtteri Bottas | Mercedes | 66 | +26,610 | 3 | 15 |
| 4. | 16 |  Charles Leclerc | Ferrari | 66 | +54,616 | 4 | 12 |
| 5. | 11 |  Sergio Pérez | Red Bull Racing-Honda | 66 | +1.03,671 | 8 | 10 |
| 6. | 3 |  Daniel Ricciardo | McLaren-Mercedes | 66 | +1.13,768 | 7 | 8 |
| 7. | 55 |  Carlos Sainz | Ferrari | 66 | +1.14,670 | 6 | 6 |
| 8. | 4 |  Lando Norris | McLaren-Mercedes | 65 | +1 kierros | 9 | 4 |
| 9. | 31 |  Esteban Ocon | Alpine-Renault | 65 | +1 kierros | 5 | 2 |
| 10. | 10 |  Pierre Gasly | AlphaTauri-Honda | 65 | +1 kierros | 12 | 1 |
| 11. | 18 |  Lance Stroll | Aston Martin-Mercedes | 65 | +1 kierros | 11 |  |
| 12. | 7 |  Kimi Räikkönen | Alfa Romeo Racing-Ferrari | 65 | +1 kierros | 17 |  |
| 13. | 5 |  Sebastian Vettel | Aston Martin-Mercedes | 65 | +1 kierros | 13 |  |
| 14. | 63 |  George Russell | Williams-Mercedes | 65 | +1 kierros | 15 |  |
| 15. | 99 |  Antonio Giovinazzi | Alfa Romeo Racing-Ferrari | 65 | +1 kierros | 14 |  |
| 16. | 6 |  Nicholas Latifi | Williams-Mercedes | 65 | +1 kierros | 19 |  |
| 17. | 14 |  Fernando Alonso | Alpine-Renault | 65 | +1 kierros | 10 |  |
| 18. | 47 |  Mick Schumacher | Haas-Ferrari | 64 | +2 kierrosta | 18 |  |
| 19. | 9 |  Nikita Mazepin | Haas-Ferrari | 64 | +2 kierrosta | 20 |  |
| Kesk. | 22 |  Yuki Tsunoda | AlphaTauri-Honda | 6 | Elektroniikka | 16 |  |
Nopein kierros: Max Verstappen (Red Bull Racing-Honda) 1.18.149 (kierroksella 62).
Lähteet:
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Lewis Hamilton ajoi ensimmäisenä Formula 1 -kuljettajana uransa 100. paalupaikan.
Mick Schumacher oli aiheuttaa vaaratilanteen varikkopysähdyksellään, kun hän ajoi liian nopeasti varikkoruutuunsa ja sen merkkiviivojen ohittamisen myötä oli lähellä osua varikkotyöntekijään, mutta kukaan ei loukkaantunut.
Kilpailussa käytettiin ensimmäistä kertaa kehittyneempää radioviestintää, jolla televisiokatsojat kuulivat tallin henkilökunnan ja tuomariston välisiä keskusteluja kilpailun aikana.
Pohjois-Karjalan elinkeino-, liikenne- ja ympäristökeskus

| Pohjois-Karjalan elinkeino-, liikenne- ja ympäristökeskus |
| --- | --- |

 sijainti 
Toimialueen maakunnat:  Pohjois-Karjala
Päätoimipaikka:  Joensuu
Ylijohtaja:  Ari Niiranen
Vuosibudjetti:  4,0 milj. € (2020)
Pohjois-Karjalan elinkeino-, liikenne- ja ympäristökeskus (ruots. Närings-, trafik- och miljöcentralen i Norra Karelen) on yksi Suomen 15:stä ja samalla 4:stä kahden vastuualueen elinkeino-, liikenne- ja ympäristökeskuksesta. Sen toimialueeseen kuuluu Pohjois-Karjala, jonka liikenne- ja infrastruktuuriasiat hoitaa Pohjois-Savon elinkeino-, liikenne- ja ympäristökeskus. Päätoimipaikkana on Joensuu (ollen myös ainoa toimipaikka).
Pohjois-Karjalan elinkeino-, liikenne- ja ympäristökeskus aloitti toimintansa vuonna 2010. ELY-keskuksen tehtävät muodostuvat entisten Pohjois-Karjalan TE-keskuksen ja Pohjois-Karjalan ympäristökeskuksen tehtävistä. Ylijohtaja on Ari Niiranen.
Ylijohtajat

2010–2016: Ari Niiranen
2017–2020: Ritva Saarelainen
2020– Ari Niiranen
Aiheesta muualla

Pohjois-Karjalan elinkeino-, liikenne- ja ympäristökeskuksen kotisivut
Pyyrman

Pyyrman oli ennen sanomalehtien aikakautta Rauman kaupungin tiedottaja, joka välitti tietoa rummuttamalla. Viimeinen kaupungin palkkaama virallinen rummuttaja oli Isak Pyrman.
Pyyrman rummutti kaupunkilaisille tietoa huutokaupoista, työtalkoista, kokouksista, kirkollisista juhlista ja kuvernöörin vastaanotoista. Hän kulki kaupungilla pysähtyen antamaan tiedotuksia kadunkulmiin. Tiedotukset alkoivat ja päättyivät rummutuksella.
Nortamo-Seor on ylläpitänyt rummuttajaperinnettä senkin jälkeen, ja nykyisin Pyyrmanin virkana on rummuttaa erinäisissa kulttuuritapahtumissa ja juhlapäivinä, esimerkiksi Hj. Nortamon syntymäpäivänä sekä Rauman Pitsiviikon avajaisissa. Virkaa toimittaa Aki Peippo.
Pohjois-Karjalan ammattiopisto Joensuu tekniikka ja kulttuuri

Pohjois-Karjalan ammattiopisto Joensuu tekniikka ja kulttuuri oli ammattioppilaitos Joensuussa Otsolassa ja Peltolassa Pohjois-Karjalan maakunnassa. Oppilaitos oli osa Pohjois-Karjalan koulutuskuntayhtymän toimintaa. Vuodesta 2018 lähtien oppilaitos on ollut osa Riveriaa.
Opintolinjat

Käsi- ja taideteollisuus
Kuvataide
Viestintä- ja informaatiotieteet
Ajoneuvo- ja kuljetustekniikka
Arkkitehtuuri ja rakentaminen
Kone-, metalli- ja energiatekniikka
Prosessi-, kemian- ja materiaalitekniikka
Sähkö- ja automaatiotekniikka
Tekstiili- ja vaatetustekniikka
Tieto- ja tietoliikennetekniikka
Opiskelu

Opiskelu on käytännönläheistä. Ammatillisiin perustutkintoihin sisältyy vähintään 20 opintoviikkoa työssäoppimista. Työssäoppiminen on suunniteltua, ohjattua
ja arvioitua ammattitaidon opiskelua. Pohjois-Karjalan ammattiopisto Joensuu tarjoaa opiskelijoilleen mahdollisuuden suorittaa ylioppilastutkintoon tähtääviä opintoja. Ammatillista tutkintoa opiskeleva voi suorittaa osan perustutkintoon kuuluvista opinnoista lukiossa ja osallistua ylioppilaskirjoituksiin.
Aiheesta muualla

http://www.pkky.fi/Resource.phx/pkky/amo/joensuutk/index%5Bvanhentunut+linkki%5D.